Blaze7451/Wiki-th-20250601 huggingface dataset:
หมอกสงคราม

หมอกสงคราม (Nebel des Krieges, fog of war) หมายถึงความสับสน ความไม่แน่นอน และความคลุมเครือของสถานการณ์ในปฏิบัติการทางทหาร

**จุดกำเนิด**
คำว่าหมอกสงครามถูกประดิษฐ์ขึ้นโดยนักการทหารชาวเยอรมันปรัสเซียนามว่า พลตรีคาร์ล ฟอน เคลาส์วิทซ์ ซึ่งได้เขียนไว้ในหนังสือ "ว่าด้วยสงคราม" ความว่า:
: "สงครามคือภพแห่งความไม่แน่นอน ซึ่งมีอยู่สามขุมที่ว่า การปฏิบัติในสงครามถูกสร้างอยู่บนอะไร ตั้งอยู่ในหมอกแห่งความไม่แน่นอน มากหรือน้อย ซึ่งในจุดนี้ สิ่งที่ควรมีเป็นอันดับแรก คือความเข้าใจอย่างถี่ถ้วนทะลุปรุโปร่ง เพื่อเฟ้นหาความจริงพร้อมชั้นเชิงในการตัดสินใจ (ว่าด้วยสงคราม เล่มที่ 1 บทที่ 3)
: "ความไม่แน่ใจอย่างยิ่งในข่าวสารในทุกวันของสงครามถือเป็นอุปสรรคใหญ่หลวง เพราะทุกการตัดสินใจจะถูกดำเนินการภายใต้แสงเพียงเล็กน้อย ซึ่งไม่ใช่เรื่องแปลก มันก็เหมือนกับม่านหมอกหรือแสงจันทร์ ที่มักทำให้เกิดรูปร่างขนาดเกินปกติและพิลึก" (ว่าด้วยสงคราม เล่มที่ 2 บทที่ 2)

**การจัดระดับ**

**ยุทธศาสตร์หลัก**
เป็นสิ่งที่เกี่ยวข้องกับจุดประสงค์ทางการเมือง ความสามารถและการส่งกำลังบำรุงทางทหารของคู่สงคราม โดยแหล่งข้อมูลรวมไปถึงการสืบราชการทางการทูต การสืบราชการลับ ตัวอย่างทางยุทธศาสตร์ และข้อมูลที่ได้มาจากแหล่งเปิด คู่สงครามจำเป็นต้องเข้าใจต่อเจตนาและการเคลื่อนไหวทางการเมือง ผลที่ได้จากข้อมูลในระดับนี้อาจจะรวมไปถึงปฏิบัติการทางทหารด้วย แต่ส่วนใหญ่จะให้ความสำคัญกับผลกระทบที่มีต่อสังคม เศรษฐกิจและการเมืองมากกว่า

**ยุทธศาสตร์ทางทหาร**
ความไม่แน่นอนในทางทหารแล้วมีความหมายถึง โครงสร้าง ความแข็งแกร่ง ความสามารถและเจตนาของฝ่ายตนและฝ่ายตรงข้าม ความไม่แน่นอนดังกล่าวอาจนำไปหสู่ความล้มเหลว ข้อบกพร่องหรืออาจเป็นการเพิ่มปัญหาโดยบังเอิญ ทำให้มีการมองสมรรถภาพของฝ่ายตนในแง่ดี ความไม่แน่นอนของฝ่ายตรงข้ามอาจเป็นข่าวกรองที่ผิดพลาด แหล่งข้อมูลถูกปกปิดหรือถูกทำลวงไว้ นอกเหนือจากนี้ กฎของเมอร์ฟียังมีส่วนที่เป็นอุปสรรคต่อการวางแผนในระยะยาว ซึ่งเหตุการณ์ที่ไม่คาดฝันจะเกิดขึ้นเรื่อย ๆ

**การปฏิบัติการ**
ในขอบเขตของการปฏิบัติการ ผู้บัญชาการจะรับเอาคำสั่งที่ได้รับมาจากในระดับยุทธศาสตร์ทางทหาร ความไม่แน่นอนนั้นรวมไปถึงความสามารถของฝ่ายตรงข้าม และเจตนาของฝ่ายตรงข้าม แต่จะมีส่วนเกี่ยวข้องกับความไม่แน่นอนในการสั่งการของฝ่ายตนด้วย ผู้บัญชาการไม่ได้มองเห็นภาพรวมทางยุทธศาสตร์ทั้งหมด ผู้บัญชาการควรจะหยั่งความสับสนนี้ด้วยการสำรวจ การลาดตระเวนและสรุปเป็นภาพรวมทางยุทธศาสตร์ทั้งหมด

**ยุทธวิธี**
ความไม่แน่นอนอาจส่งผลหลายประการในระดับยุทธวิธี อย่างเช่น เจตนาของฝ่ายตรงข้าม รวมไปถึงตัวแปรหลายอย่างที่ขึ้นอยู่กับการรบ ซึ่งเป็นผลให้ผู้บัญชาการขาดภาพรวมของสิ่งแวดล้อมทางยุทธวิธี สถานภาพการส่งกำลังบำรุงของกองกำลังฝ่ายตนเอง
การขาดภาพรวมของสิ่งแวดล้อมในระดับยุทธวิธีนี้ อาจเกิดขึ้นจากสาเหตุหนึ่งหรือหลายประการประกอบกันก็ได้ อย่างเช่น- การสำรวจ/ลาดตระเวนที่บกพร่อง- ข่าวกรองที่ผิดพลาด ไม่แน่นอน- การสื่อสารที่ผิดพลาด
การตัดสินใจในระดับยุทธวิธีนี้จะสำคัญกว่าในระดับอื่น ๆ รวมไปถึงการที่ความไม่แน่นอนต่าง ๆ อาจจะเพิ่มขึ้น เมื่อมีการตั้งสมมุติฐาน และได้มีการตัดสินใจซึ่งตั้งอยู่บนข้อสมมุติฐานเหล่านั้น

**อ้างอิง**
หมวดหมู่:ข่าวกรองทางทหาร
หมวดหมู่:คำศัพท์การทหาร
หมวดหมู่:การสั่งการและควบคุม
แฮร์รี นิโคเลดส์

แฮร์รี นิโคเลดส์ (เกิด พ.ศ. 2510 - )  เป็นนักเขียนชาวเมืองเมลเบิร์น ประเทศออสเตรเลีย เคยเดินทางเข้ามาในประเทศไทย เป็นครูสอนภาษาที่จังหวัดเชียงราย ระหว่าง พ.ศ. 2546 - 2548 และเขียนบทความให้กับหนังสือพิมพ์ออสเตรเลียหลายฉบับ  ก่อนหน้านั้นเคยทำงานในตำแหน่งพนักงานยกกระเป๋า (concierge) ในโรงแรม และเขียนหนังสือชื่อ Concierge Confidential เกี่ยวกับเรื่องซุบซิบของคนดัง ที่ทราบจากประสบการณ์ทำงาน 
ในปี พ.ศ. 2548 นายแฮร์รี นิโคเลดส์ ได้ตีพิมพ์นวนิยาย ซึ่งแสดงความเห็นเกี่ยวกับการเมืองและสังคมปัจจุบันของไทย ชื่อเรื่อง Verisimilitude. Is the truth, the truth?  ทำให้ถูกออกหมายจับเมื่อเดือนมีนาคม พ.ศ. 2551 เนื่องจากเนื้อหาบางส่วนในนวนิยายมีข้อความที่หมิ่นพระบรมเดชานุภาพ  และถูกเจ้าหน้าที่ตำรวจจับกุมเมื่อวันที่ 31 สิงหาคม พ.ศ. 2551 ที่สนามบินสุวรรณภูมิ ขณะกำลังจะออกเดินทางออกจากประเทศไทย
ศาลอาญามีคำพิพากษาเมื่อวันที่ 19 มกราคม พ.ศ. 2552 ว่านายแฮร์รี นิโคเลดส์ มีความผิดตามฟ้อง ตัดสินลงโทษจำคุก 6 ปี และลดโทษเหลือ 3 ปี เนื่องจากจำเลยรับสารภาพ  และได้รับพระราชทานอภัยโทษในวันที่21 กุมภาพันธ์ พ.ศ. 2552 
ผลการการตัดสินคดีนายนิโคเลดส์ ทำให้สื่อมวลชนต่างชาติ เช่น ซีเอ็นเอ็น รายงานข่าวโดยปฏิเสธที่จะตีพิมพ์ข้อความที่เป็นปัญหา โดยให้เหตุผลว่าเพื่อเป็นการป้องกันตัวผู้สื่อข่าว  ในขณะที่หนังสือพิมพ์ดิ อีโคโนมิสต์ ที่รายงานข่าวการวิพากษ์วิจารณ์สถาบัน โดยอ้างอิงข่าวนายใจ อึ๊งภากรณ์  อีกหนึ่งผู้ต้องคดีหมิ่นพระบรมเดชานุภาพ และข่าวนายนิโคเลดส์ พร้อมกับตีพิมพ์ข้อความที่เป็นปัญหาโดยไม่ได้ตัดทอน ถูกผู้จัดจำหน่ายในประเทศไทย ระงับการจำหน่าย 

**อ้างอิง**

**แหล่งข้อมูลอื่น**
  Thais detain Aussie writer มีข้อความละเมิดต้นฉบับ
หมวดหมู่:บุคคลที่เกิดในคริสต์ทศวรรษ 1960
หมวดหมู่:นักเขียนชาวออสเตรเลีย
หมวดหมู่:บุคคลจากเมลเบิร์น
หมวดหมู่:ชาวออสเตรเลียเชื้อสายกรีก
หมวดหมู่:ชาวออสเตรเลียเชื้อสายไซปรัส
หมวดหมู่:อดีตนักโทษ
หมวดหมู่:นักโทษของประเทศไทย
หมวดหมู่:นักโทษในคดีความผิดต่อองค์พระมหากษัตริย์ไทย
หมวดหมู่:วิทยาศาสตร์การทหาร

หมวดหมู่นี้รวมบทความเกี่ยวกับ วิทยาศาสตร์การทหาร (บ้างก็เรียก วิทยาการทหาร)
หมวดหมู่:สังคมศาสตร์
หมวดหมู่:การทหาร
หมวดหมู่:สงครามเกี่ยวข้องกับอังกฤษ

หมวดหมู่:ประวัติศาสตร์อังกฤษ
อังกฤษ
หมวดหมู่:สงครามเกี่ยวข้องกับสหราชอาณาจักร
สงครามอังกฤษ-เนเธอร์แลนด์ครั้งที่สอง

สงครามอังกฤษ-เนเธอร์แลนด์ครั้งที่สอง (Second Anglo-Dutch War; 4 มีนาคม ค.ศ. 1665 — 31 กรกฎาคม ค.ศ. 1667) เป็นสงครามระหว่างอังกฤษกับ สาธารณรัฐเนเธอร์แลนด์และราชอาณาจักรเดนมาร์ก-นอร์เวย์ อังกฤษพยายามที่จะลดอิทธิพลของเนเธอร์แลนด์ในทางการค้า หลังจากที่ได้รับความสำเร็จในระยะต้นของสงครามแต่สงครามมาจบลงด้วยชัยชนะของเนเธอร์แลนด์โดยการลงนามในสนธิสัญญาเบรดา  (Treaty of Breda) ในปี ค.ศ. 1667 แต่อังกฤษและฝรั่งเศสไม่พอใจในข้อตกลงซึ่งทำให้เกิดสงครามครั้งต่อไป

**อ้างอิง**

**ดูเพิ่ม**
 สงครามอังกฤษ-เนเธอร์แลนด์ครั้งที่หนึ่ง
หมวดหมู่:สงครามอังกฤษ-เนเธอร์แลนด์
หมวดหมู่:สงครามในคริสต์ศตวรรษที่ 17
หมวดหมู่:สงครามทางการค้า
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับเดนมาร์ก
หมวดหมู่:สงครามสมัยกลาง
หมวดหมู่:สงครามในคริสต์ทศวรรษ 1660
สงครามอังกฤษ-เนเธอร์แลนด์ครั้งที่หนึ่ง

สงครามอังกฤษ-เนเธอร์แลนด์ครั้งที่หนึ่ง (First Anglo-Dutch War หรือ First Dutch War หรือในเนเธอร์แลนด์ First English Sea-War; ค.ศ. 1652 - ค.ศ. 1654) เป็นสงครามระหว่างเครือจักรภพแห่งอังกฤษกับสาธารณรัฐเนเธอร์แลนด์ที่ต่อสู้กันทางทะเลโดยตลอดสงคราม สาเหตุของสงครามมาจากความขัดแย้งกันทางการค้าซึ่งเริ่มด้วยการที่อังกฤษขยายกองกำลังทางราชนาวีและเผยแพร่อำนาจมากยิ่งขึ้นบริเวณรอบเกาะอังกฤษ เป็นการทำให้สาธารณรัฐเนเธอร์แลนด์ต้องยอมรับความมีเอกสิทธิ์ของอังกฤษในการค้าขายกับอังกฤษและอาณานิคมของอังกฤษ

**อ้างอิง**

**บรรณานุกรม**
 year=1957 - isbn=978-1-78694-890-8 - isbn=978-1-78327-098-9 - isbn=978-0-71904-317-8 - isbn=978-0-98649-738-4  - isbn=978-1-52673-727-4 - isbn=978-1-52673-727-4 -  jstor=2639159 - isbn=0-19-873072-1 - doi=10.1017/S0018246X97007450 - isbn=0-684-14609-6 - publisher=Routledge - doi= 10.1177/096834459700400201 - pages=83–109 - isbn=978-0-52189-368-8- isbn=978-9-06550-907-9 - isbn=978-0-52139-653-0

**ดูเพิ่ม**
 สงครามอังกฤษ-เนเธอร์แลนด์ครั้งที่สอง
หมวดหมู่:สงครามอังกฤษ-เนเธอร์แลนด์
หมวดหมู่:สงครามในคริสต์ศตวรรษที่ 17
หมวดหมู่:สงครามทางการค้า
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับเดนมาร์ก
หมวดหมู่:สงครามสมัยกลาง
หมวดหมู่:สงครามในคริสต์ทศวรรษ 1650
วัดสุคันธศีลาราม

วัดเก่าแก่สมัยต้นกรุงรัตนโกสินทร์
สมัย ร.5 ได้มีการบูรณะโดยสมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา
วัดสุคันธศีลาราม ( วัดหอมศีล )เป็นวัดที่สำคัญวัดหนึ่งของฉะเชิงเทรา แต่หมู่บ้านหอมศีลเป็นหมู่บ้าน 2 จังหวัด คืออยู่สมุทรปราการด้วยเช่นกัน มีคลองหอมศิลกั้นกลางระหว่างฉะเชิงเทรา และ สมุทรปราการ จึงเป็นวัดสำคัญของชาวสมุทรปราการด้วยเช่นกัน และ เป็นวัดที่ สมเด็จพระเจ้าบรมวงศ์เธอ เจ้าฟ้าอัษฏางค์เดชาวุธ กรมหลวงนครราชสีมา 
พระโอรสรัชกาลที่ ๕ ทรงบูรณปฏิสังขรณ์พระอาราม และ ทรงสร้าง 
ศาสนสถานวัดหลายแห่ง ซึ่งล้วน แต่มีคุณค่าทางศิลปกรรม กรมศิลปากรประกาศขึ้นทะเบียนพระอุโบสถเป็นโบราณสถานแห่งชาติเมื่อ พ.ศ. ๒๕๒๒ ต่อมาทางวัด และ บริษัท มรดกโลก จำกัด จึงได้ทำการบูรณปฏิสังขรณ์พระอารามให้อยู่ในสภาพดีดังเดิม เมื่อ พ.ศ. ๒๕๒๕ -๒๕๓๐ 
ตั้งแต่เริ่มสร้างวัดมาจนปัจจุบัน 
มีเจ้าอาวาสปกครอง 6 รูป
1. พระอธิการ อิ่ม 
2.อาจารย์ จ้อย 
3.อาจาร์ย บุญ ( พระอุปัชฌาบุญญาโชติ ตำแหน่งเจ้าคณะอำเภอบางประกง ) 
ท่านอาจาร์ย บุญเป็นพระที่ชาวบ้านนับถือมาก รวมทั้ง สมเด็จ พระเจ้าบรมวงศ์เธอ เจ้าฟ้าอัษฏางค์เดชาวุธ กรมหลวงนครราชสีมา ด้วยทรงนับถือและเลื่อมใสท่านอาจาร์ย บุญมาก จึงทรงศรัทธาบูรณปฏิสังขรณ์ วัดหอมศิลซึ่งศาสนสถานต่างๆ ในช่วงนี้ส่วนใหญ่พระองค์ทรงสร้างถวายวัด เป็นจำนวนมาก ในช่วงระหว่าง พ.ศ. ๒๔๕๕ - ๒๔๖๕ ทรงสร้างศาสนสถาน ๑๑ แห่ง
4.อาจารย์ลี ( พระครูลี ) 
5.อาจารย์ น้อม ( พระอธิการน้อม  สีลวัณโณ ) 
6.อาจารย์หนู ( พระครูสุคนธสีลากร )เจ้าอาวาส องค์ปัจจุบัน
ภาพประกอบของวัดสุคันธศีลาราม  
ไฟล์:ภาพบริเวณวัดสุคันธศีลาราม.jpg| แสดงภาพภายในบริเวณวัดด้านที่ติดกับคลองหอมศีล
ไฟล์:บริเวณวัดสุคันธศีลาราม.jpg| แสดงภาพภายในบริเวณวัดด้านที่ติดกับเขตพุทธาวาส

**อ้างอิง**
สุคันธศีลาราม
พระเยซูเสด็จขึ้นสู่สวรรค์

ไฟล์:RabulaGospelsFolio13vAscension.jpg|thumb|260px|จุลจิตรกรรม "พระเยซูเสด็จขึ้นสู่สวรรค์" จากพระวรสารรับบิวลาจากคริสต์ศตวรรษที่ 6 พิพิธภัณฑ์ศิลปะเมโทรโพลิทัน
พระเยซูเสด็จขึ้นสู่สวรรค์ (Ascension of Jesus) เป็นเหตุการณ์ที่พระเยซูลอยขึ้นสวรรค์ต่อหน้าอัครทูตของพระองค์หลังจากที่ทรงกลับคืนพระชนม์ได้ 40 วัน และมีทูตสวรรค์องค์หนึ่งกล่าวขึ้นในขณะนั้นว่าเมื่อพระเยซูกลับมา ก็จะมีลักษณะเดียวกัน เมื่อพระเยซูขึ้นสวรรค์แล้วก็ไปประทับอยู่ทางขวาของพระบิดา 
พระวรสารในสารบบที่กล่าวถึงเหตุการณ์นี้คือพระวรสารนักบุญลูกาบทที่ 24 และพระวรสารนักบุญมาระโกบทที่ 16 และยังปรากฏในหนังสือกิจการของอัครทูตบทที่ 1 ด้วย
เหตุการณ์นี้ยังได้รับการยอมรับให้เป็นส่วนหนึ่งของหลักข้อเชื่อของอัครทูตและหลักข้อเชื่อไนซีน คริสต์ศาสนิกชนจัดการเฉลิมฉลองถึงเหตุการณ์นี้ในวันที่ 40 หลังวันอีสเตอร์ในแต่ละปี (จึงตรงกับวันพฤหัสบดีเสมอ) พิธีนี้มีมาตั้งแต่คริสต์ศตวรรษที่ 4 และถือเป็นหนึ่งในห้าเหตุการณ์สำคัญในชีวิตของพระเยซู (อีก 4 เหตุกาณ์ที่เหลือ คือ รับบัพติศมา จำแลงพระกาย ถูกตรึงกางเขน และคืนพระชนม์)
จดหมายของนักบุญเปาโล (ราว ค.ศ. 56-ค.ศ. 57) ได้กล่าวถึงพระเยซูบนสวรรค์และการเสด็จสู่แดนผู้ตายซึ่งเป็นการอ้างอิงถึงการขึ้นสวรรค์ของพระเยซูเป็นครั้งแรก แต่การอ้างอิงที่มีอิทธิพลที่สุดตามการกล่าวอ้างของโรเบิร์ต ดับเบิลยู ฟังค์ (Robert W. Funk) มาจาก คือพระเยซูขึ้นสวรรค์หลังจากที่มีพระบัญชาเอก (Great Commission) คือสี่สิบวันหลังจากที่คืนพระชนม์โดยมีอัครทูตเป็นพยาน ในพระวรสารนักบุญลูกา "การเสด็จขึ้นสวรรค์" เกิดขึ้นในค่ำวันอีสเตอร์ ส่วนพระวรสารนักบุญยอห์น (ราว ค.ศ. 90-ค.ศ. 100)กล่าวว่าพระเยซูเสด็จกลับไปยังพระบิดา ในพระวรสารนักบุญเปโตร (ราว ค.ศ. 90-110)กล่าวว่าพระเยซูเสด็จขึ้นสวรรรค์แลประทับทางขวาของพระผู้เป็นเจ้า ในจดหมายของนักบุญเปาโลถึงชาวเอเฟซัส (ราว ค.ศ. 90-ค.ศ. 100) กล่าวว่าพระเยซูเสด็จขึ้นไปสู่ที่สูงเหนือฟ้าสวรรค์ทั้งหมด ในจดหมายของนักบุญเปาโลถึงทิโมธี ฉบับที่ 1 (ราว ค.ศ. 90-ค.ศ. 140)บรรยายว่าทรงถูกรับขึ้นไปด้วยพระสิริ ในบทสุดท้าย (ดู มาระโก 16) ของพระวรสารนักบุญมาระโกและพระวรสารนักบุญลูกาเกี่ยวกับการคืนพระชนม์และบรรยายการที่ทรงถูกนำขึ้นสู่สวรรค์และการประทับอยู่เบื้องขวาของพระเจ้า

**อ้างอิง**

**ดูเพิ่ม**
 พระเยซู - ชีวิตของพระเยซู - พระทรมานของพระเยซู 

**แหล่งข้อมูลอื่น**
  สารานุกรมคาทอลิก: พระเยซูเสด็จขึ้นสู่สวรรค์-  พระเยซูเสด็จขึ้นสู่สวรรค์ รูปเคารพแบบออร์ทอดอกซ์และประวัติย่อ-  พระเยซูเสด็จขึ้นสู่สวรรค์ date=2007-06-16  เอส วี บุลเกคอฟ "คู่มือสำหรับผู้ทำพิธีศาสนา" (คริสต์ศาสนปรัชญาและสัญลักษณ์ของการสมโภช)-  ชาเปลแม่พระรับเกียรติยกขึ้นสวรรค์ date=2007-09-29  Studium Biblicum Franciscanum, Jerusalem-  ชาเปลแม่พระรับเกียรติยกขึ้นสวรรค์ เยรูซาเลม คำบรรยาย, ประวัติและภาพ-  คอนแวนต์แม่พระรับเกียรติยกขึ้นสวรรค์ date=2009-05-29 

หมวดหมู่:พระเยซู
หมวดหมู่:ศิลปะเกี่ยวกับพระเยซู
หมวดหมู่:เหตุการณ์ในพระวรสาร
หมวดหมู่:กิจการของอัครทูต
หมวดหมู่:ชีวิตของพระเยซูในพันธสัญญาใหม่
หมวดหมู่:สงครามเกี่ยวข้องกับไทย

หมวดหมู่:ประวัติศาสตร์ไทย
ทย
หมวดหมู่:ความสัมพันธ์ระหว่างประเทศของประเทศไทย
หมวดหมู่:ประวัติศาสตร์การทหารของไทย
แกะกล่องหนังไทย

แกะกล่องหนังไทย (Golden Film; ในอดีตถ้าหากอยู่ในช่วงฉายภาพยนตร์ต่างประเทศจะใช้ชื่อรายการว่า แกะกล่องหนังเทศ แต่ปัจจุบันได้ยกเลิกการฉายหนังต่างประเทศไปแล้ว) เป็นรายการภาพยนตร์ที่ออกอากาศทุกวันเสาร์ เวลา 22.05 - 23.45 น.ทาง สถานีโทรทัศน์ทีวีไทย เป็นรายการโทรทัศน์ที่มีจุดมุ่งหมายในการนำเอาภาพยนตร์ไทยที่มีคุณค่าทั้งเก่าและใหม่ นำมาเสนอฉายทางโทรทัศน์ โดยไม่หวังผลในการแสวงหากำไร เพื่อให้คนรุ่นใหม่ได้รับรู้ถึงคุณค่าของภาพยนตร์ไทยทั้งเก่าและใหม่ อันเป็นรากเหง้าที่สะท้อนให้เห็นถึง ภูมิปัญญา ความคิดสร้างสรรค์ จินตนาการอันวิจิตรของคนรุ่นก่อน เพื่อสืบทอดมายังคนรุ่นปัจจุบัน และอนุรักษ์คุณค่าของภาพยนตร์ไทยสู่คนรุ่นหลังสืบต่อไป

แกะกล่องหนังไทย เริ่มออกอากาศครั้งแรก ในวันที่  16 กุมภาพันธ์ พ.ศ. 2551 ในช่วงแรกของรายการแกะกล่องหนังไทยนั้น จะฉายภาพยนตร์ไทยสลับกับภาพยนตร์ต่างประเทศ โดยในส่วนของภาพยนตร์ต่างประเทศนั้น จะใช้ชื่อรายการว่า "แกะกล่องหนังเทศ" แต่เนื่องจากว่ามีความซ้ำซ้อนกับรายการ บิ๊กซินีม่าของช่อง 7 ที่ฉายหนังต่างประเทศอยู่เช่นเดียวกัน ตั้งแต่วันที่ 16 สิงหาคม พ.ศ. 2551 จึงได้มีการฉายหนังไทยมาอย่างต่อเนื่องโดยไม่กลับไปฉายหนังต่างประเทศอีก
รายการแกะกล่องหนังไทยได้ยุติการออกอากาศไปใน พ.ศ. 2554 ภายหลังสถานีโทรทัศน์ไทยพีบีเอส (ทีวีไทยเดิม) ได้ออกอากาศรายการนี้ใหม่เป็นครั้งที่ 2 เมื่อวันที่ 6 กุมภาพันธ์ พ.ศ. 2559 โดยออกอากาศทุกวันเสาร์ เวลา 14.00 - 16.00 น. โดยภาพยนตร์เรื่องแรกที่ออกอากาศคือเรื่อง นางสาวโพระดก (ภาพยนตร์ไทยในปี พ.ศ. 2508)
โดยมี รอง เค้ามูลคดี เป็นพิธีกร

**ภาพยนตร์ที่ฉายในรายการ**
ในช่วงแรกที่รายการแกะกล่องหนังไทยออกอากาศ จะมุ่งเน้นไปที่การเสนอฉายภาพยนตร์เก่าๆ ที่หายาก อาทิภาพยนตร์เก่าหายากของมิตร ชัยบัญชา แต่ในระยะหลังทางรายการเริ่มปรับเปลี่ยนมาฉายภาพยนตร์ไทยที่มีความหลากหลายมากขึ้น และไม่จำกัดว่าต้องเป็นหนังไทยเก่าเสมอไปเหมือนในช่วงแรก แต่มุ่งเน้นไปที่ภาพยนตร์ที่มีคุณค่าในด้านเนื้อหา หรือมีคุณค่าในด้านประวัติศาสตร์ และมีความคมชัด เพื่อให้สอดคล้องกับนโยบายของทางช่องไทยพีบีเอส หรือทีวีไทยในยุคนั้น
ภาพยนตร์ที่รายการแกะกล่องหนังไทยฉายเป็นเรื่องแรกคือ 7 พระกาฬ ออกอากาศเมื่อวันที่ 3 พฤษภาคม พ.ศ. 2551 ส่วนภาพยนตร์ต่างประเทศที่ฉายเป็นเรื่องแรกคือ 55 DAYS AT PEKING ออกอากาศเมื่อวันที่ 7 มิถุนายน พ.ศ. 2551

**จุดเด่นของรายการ**
เอกลักษณ์ของรายการแกะกล่องหนังไทยก็คือ เป็นรายการภาพยนตร์ทางโทรทัศน์รายการเดียวที่มีการทำสกู๊ปฉายก่อนเข้ารายการ โดยส่วนใหญ่มักจะเป็นบทสัมภาษณ์ผู้กำกับ ผู้ประพันธ์ หรือนักแสดง นักวิจารณ์ภาพยนตร์ที่มีชื่อเสียง ความคิดเห็นจากอาจารย์มหาวิทยาลัย นักวิชาการ  หรือบทสัมภาษณ์อื่นๆ ที่เกี่ยวข้องกับภาพยนตร์นั้นๆ อาทิ เรื่องสามล้อซีห้า ก็สัมภาษณ์คนขับสามล้อ หรือเรื่องครูเสือ ก็มีบทสัมภาษณ์ครู เป็นต้น

**แหล่งข้อมูลอื่น**
  Golden Films - แกะกล่องหนังไทย date=2010-01-26 -  ดูทีวีย้อนหลัง รายการแกะกล่องหนังไทย date=2009-10-24 
หมวดหมู่:รายการโทรทัศน์ไทย
หมวดหมู่:รายการโทรทัศน์ช่องทีวีไทย-ไทยพีบีเอส
จักรพรรดิซ่งเจินจง

สมเด็จพระจักรพรรดิเจินจง (宋真宗皇帝; 23 ธันวาคม 968 － 23 มีนาคม 1022) เป็นจักรพรรดิองค์ที่ 3 แห่งราชวงศ์ซ่ง เขาเป็นพระราชโอรสองค์ที่ 3 ของจักรพรรดิองค์ก่อนคือจักรพรรดิซ่งไท่จง และพระราชโอรสองค์ที่ 6 สืบราชบัลลังก์ต่อเป็นจักรพรรดิซ่งเหรินจงเมื่อสิ้นรัชกาล ตั้งแต่ปี ค.ศ. 1020 พระองค์ประชวรหนัก แต่ยังคงรักษาพระราชอำนาจไว้ได้ เนื่องจากพระอาการประชวรของพระองค์ จักรพรรดินีองค์ที่ 3 คือจักรพรรดินีหลิว จึงมักออกว่าราชการแทนพระสวามี

**รัชสมัย**
รัชสมัยของจักรพรรดิเจินจงได้รับการกล่าวขวัญถึงการรวมพระราชอำนาจเข้าสู่ศูนย์กลางและการเสริมสร้างความเข้มแข็งของจักรวรรดิซ่ง จักรวรรดิเจริญรุ่งเรืองและกำลังทหารของก็ได้รับการเสริมกำลังเพิ่มเติม อย่างไรก็ตาม มันจะเป็นจุดเริ่มต้นของนโยบายต่างประเทศต่อราชวงศ์เหลียวที่นำโดยชาวคิตันทางตอนเหนือซึ่งจะส่งผลให้เกิดความอัปยศอดสูในท้ายที่สุด
ในปี ค.ศ. 1004 ชาวคีตันทำสงครามกับจักรวรรดิซ่ง จักรพรรดิเจินจงนำกองทัพของพระองค์เข้าโจมตีพวกคีตัน แม้จะประสบความสำเร็จในช่วงแรก แต่ในปี ค.ศ. 1005 จักรพรรดิเจินจงได้ลงพระนามในสนธิสัญญาชานยฺเหวียน สนธิสัญญาดังกล่าวส่งผลให้เกิดสันติภาพเป็นเวลากว่าหนึ่งศตวรรษ แต่จักรวรรดิซ่งอยู่ในสถานะที่ด้อยกว่าจักรวรรดิเหลียว และยังตกลงที่จะจ่ายส่วยประจำปีเป็นเงิน 100,000 เหรียญและผ้าไหมมากกว่า 200,000 ผืน สถานะที่ด้อยกว่าจะเข้ามารบกวนการต่างประเทศของจักรวรรดิซ่ง ในขณะที่เงินในท้องพระคลังของจักรวรรดิก็ร่อยหรอลงอย่างช้า ๆ
พระองค์มีพระราชโองการให้จัดส่งเมล็ดพันธุ์ข้าวสุกเร็วจำนวน 30,000 กระสอบจากมณฑลฝูเจี้ยนไปยังลุ่มแม่น้ำแยงซีตอนล่างในปี ค.ศ. 1011-1012 เพื่อปรับปรุงการเกษตร

**พระบรมวงศานุวงศ์**
 พระราชบิดา 
** จักรพรรดิซ่งไท่จง- พระราชมารดา
** จักรพรรดินีหมิงเต๋อ (元德皇后) สกุลหลี่- สมเด็จพระจักรพรรดินี
** จักรพรรดินีจางหวาย สกุลพาน
** จักรพรรดินีจางมู่
** จักรพรรดินีจางเสี้ยน- พระมเหสีและพระสนม 
** พระมเหสีหลี่
** พระมเหสีหยาง (หยางซูเฟย)
** พระมเหสีเสิน (เสินฉงหยวน) ธิดาของขุนนางเสินจี๋จง
** พระสนมเฉา (เฉาหวั่นอี๋)
** พระสนมไต้ (ไต้หวั่นอี๋)
** พระสนมเฉิน (เฉินซืออี)
** พระสนมตู้ (ตู้ซื่อ)
** พระสนมสวี (สวีฟูเหริน)- พระราชโอรส
**จ้าว ที(温王赵禔) สิ้นพระชนม์
**จ้าว โย้ว(悼献太子赵祐) 10ขวบสิ้นพระชนม์
**จ้าว ฉี้(昌王赵祇) สิ้นพระชนม์
**จ้าว จื่อ(信王赵祉) สิ้นพระชนม์
**จ้าว ฉี้(钦王赵祈) สิ้นพระชนม์
**จ้าว เจิน จักรพรรดิซ่งเหยินจง(赵祯)

**อ้างอิง**
1022
เจินจง
หมวดหมู่:ราชวงศ์ซ่งเหนือ
หมวดหมู่:เปาบุ้นจิ้น
หมวดหมู่:เจ็ดผู้กล้าห้าผู้ทรงธรรม
จักรพรรดิซ่งอิงจง

thumb
จักรพรรดิซ่งอิงจง (宋英宗, 16 กุมภาพันธ์ ค.ศ. 1032 – 25 มกราคม ค.ศ. 1067) เป็นจักรพรรดิพระองค์ที่ 5 ของราชวงศ์ซ่ง พระนามเดิมของพระองค์คือ Zhao Zongshi แต่ได้เปลี่ยนเป็น "Zhao Shu" ในปี ค.ศ. 1062 โดยพระบรมราชโองการ พระองค์ทรงครองราชย์ตั้งแต่ปี ค.ศ. 1063 จนกระทั่งสวรรคตในปี ค.ศ. 1067 ผู้สืบทอดราชบัลลังก์คือจักรพรรดิซ่งเสินจง พระราชโอรสองค์ใหญ่ของพระองค์

**พระบรมวงศานุวงศ์**
 พระราชมารดา: พระนางเฉาไทเฮา- พระอัครมเหสี
**จักรพรรดินีเซวียนเหรินเซี่ยเลิ่ง สกุลเกา- พระโอรส
** จ้าวซวี
1067
หมวดหมู่:บุคคลที่เกิดในปี พ.ศ. 1575
อิงจง
หมวดหมู่:ราชวงศ์ซ่งเหนือ
จักรพรรดิซ่งเฉินจง

ซ่งเสินจง (p=Sòng Shénzōng; 25 พฤษภาคม ค.ศ. 1048 – 1 เมษายน ค.ศ. 1085) พระนามเดิมว่า จ้าว ซฺวี (p=Zhào Xū) เป็นจักรพรรดิองค์ที่ 6 ของราชวงศ์ซ่ง (宋朝) แห่งจักรวรรดิจีน และเมื่อแบ่งราชวงศ์ซ่งออกเป็นสมัยเหนือกับสมัยใต้ นับเป็นจักรพรรดิองค์ที่ 6 ของราชวงศ์ซ่งเหนือ (北宋朝) พระองค์ทรงครองราชย์ตั้งแต่ปี ค.ศ. 1067 จนกระทั่งสวรรคตในปี ค.ศ. 1085 และเป็นที่รู้จักในฐานะผู้สนับสนุนนโยบายใหม่ของหวังอันฉือ พระองค์เป็นจักรพรรดิที่กระตือรือร้นอย่างยิ่งในการแก้ไขปัญหาทางการคลัง ระบบราชการ และการทหารของราชวงศ์ซ่ง
จ้าว ซฺวี เดิมชื่อ "จ้าว จ้งเจิน" (趙仲鍼) เป็นโอรสของจ้าว ฉู่ (趙曙) ผู้ขึ้นครองราชย์เป็นจักรพรรดิซ่งอิงจง (宋英宗) กับเกาฮองเฮา (高氏) พระอัครมเหสี ผู้ได้เป็นจักรพรรดินีฐานันดรศักดิ์ "เซฺวียนเหรินหฺวงโฮ่ว" (宣仁皇后) จ้าว ซฺวี ขึ้นครองราชย์ต่อจากพระราชบิดาใน ค.ศ. 1067 และทรงสนพระทัยในนโยบายของหวังอันฉือ (王安石) อย่างยิ่ง จึงตั้งหวังอันฉือ เป็นอัครมหาเสนาบดี (宰相) หวังอันฉือ ดำเนิน "นโยบายใหม่" (新法) เพื่อปรับปรุงความเป็นอยู่ของชนชั้นรากหญ้า นักวิชาการเห็นกันว่า นโยบายดังกล่าวเทียบได้กับรัฐสวัสดิการในสมัยปัจจุบัน และกลายเป็นลักษณะสำคัญของรัชกาลนี้
ใน ค.ศ. 1076 จ้าว ซฺวี ทรงส่งกองทัพไปตีราชวงศ์ลี้ (Nhà Lý) ของเวียดนาม ภายใต้การปกครองของจักรพรรดิลี้ เญิน ตง (Lý Nhân Tông) แต่ล้มเหลว
จ้าว ซฺวี ยังทรงพยายามลดกำลังของรัฐเพื่อนบ้านอย่างราชวงศ์เซี่ยตะวันตก (西夏) ของชาวตั่งเซี่ยง (党項; Tangut) ด้วยการรุกไล่ทัพเซี่ยออกจากกานซู่ (甘肃) ซึ่งประสบผลสำเร็จในเบื้องแรก แต่มาล้มเหลวเอาในยุทธการนครหย่งเล่อ (永乐城之战) เมื่อ ค.ศ. 1082 จึงเป็นผลให้ราชวงศ์เซี่ยกลับเข้มแข็งยิ่งกว่าเก่าและกลายเป็นเสี้ยนหนามสำหรับราชวงศ์ซ่งในอีกหลายทศวรรษถัดมา
ในรัชกาลของพระองค์มีการผลิตเอกสารสำคัญทางประวัติศาสตร์หลายฉบับ เช่น พงศาวดาร จือจื้อทงเจี้ยน (資治通鑑) ของซือหม่า กวาง (司馬光) ที่เริ่มตั้งแต่ราชวงศ์โจว (周朝) มาจนราชวงศ์ซ่ง และ อู่จิงชีชู (武經七書) ที่ประมวลตำราพิชัยสงคราม 7 ฉบับเอาไว้
ไมเคิลเดอะเซเวนท์โดคัส (Michael VII Doukas) จักรพรรดิแห่งจักรวรรดิบิซันทีน (Byzantine Empire) ยังส่งราชทูตมาจีนเมื่อ ค.ศ. 1081 ซึ่งตรงกับรัชกาลของพระองค์อีกด้วย
ครั้น ค.ศ. 1085 จ้าว ซฺวี ประชวรสวรรคต พระราชโอรสของพระองค์ จ้าว ซฺวี่ (趙煦) จึงขึ้นสืบราชสมบัติต่อเป็นจักรพรรดิซ่งเจ๋อจง (宋哲宗) แต่เนื่องจากจ้าว ซฺวี่ ยังทรงพระเยาว์ เซฺวียนเหรินไทเฮา ผู้เป็นพระอัยยิกาจึงสำเร็จราชการแทน

**อ้างอิง**
หมวดหมู่:บุคคลที่เกิดในปี พ.ศ. 1591
หมวดหมู่:บุคคลที่เสียชีวิตในปี พ.ศ. 1628
เฉินจง
ซ่งเฉินจง
ซ่งเฉินจง
จักรพรรดิซ่งเจ๋อจง

สมเด็จพระจักรพรรดิซ่งเจ๋อจง (ค.ศ. 1075 – ค.ศ. 1100, ทรงครองราชย์ ค.ศ. 1085 – ค.ศ. 1100) เป็นจักรพรรดิองค์ที่ 7 แห่งราชวงศ์ซ่งเหนือ ประสูติเมื่อ ค.ศ. 1075 (พ.ศ. 1618) พระองค์ทรงครองราชย์ตั้งแต่ปี ค.ศ. 1085 จวบจนสวรรคตในปี ค.ศ. 1100 และสืบต่อโดยจักรพรรดิซ่งฮุ่ยจง พระราชอนุชาต่างพระมารดา เนื่องจากพระราชโอรสของพระองค์สิ้นพระชนม์ก่อนวัยอันควร
จักรพรรดิเจ๋อจงเป็นพระราชโอรสองค์ที่ 6 ของจักรพรรดิซ่งเสินจง พระองค์ขึ้นครองราชสมบัติเมื่อพระชนมายุได้ 9 พรรษา ภายใต้การสำเร็จราชการของพระพันปีหลวงเกา พระอัยยิกาของพระองค์

**รัชสมัย**
จักรพรรดิเจ๋อจงลดภาษี หยุดการเจรจากับรัฐเซี่ยตะวันตกที่นำโดยชาวตังกุต และกลับมาเกิดการสู้รบอีกครั้ง ซึ่งในที่สุดบังคับให้เซี่ยตะวันตกเข้าสู่การเจรจาสันติภาพกับจักรวรรดิซ่ง อย่างไรก็ตาม จักรพรรดิเจ๋อจง ไม่สามารถหยุดการต่อสู้ระหว่างขุนนางฝ่ายอนุรักษ์นิยมกับขุนนางฝ่ายเสรีนิยมที่สนับสนุนการปฏิรูปของหวังอันฉือได้ และในความเป็นจริง การต่อสู้รุนแรงขึ้นในรัชสมัยของจักรพรรดิเจ๋อจง ความแตกแยกครั้งนี้จะส่งผลให้ราชวงศ์ซ่งเหนือล่มสลายไม่นานหลังจากนั้น

**รัชศกหยวนโหยว (1086–1093)**

**การสำเร็จราชการของเกาไทฮองไทเฮา**
เกาไทฮองไทเฮาสถาปนาพระราชนัดดาพระชนมายุ 8 พรรษาขึ้นครองราชย์เป็นจักรพรรดิซ่งเจ๋อจงเพื่อให้พระนางเป็นผู้สำเร็จราชการแทนพระองค์p=91 เมื่อเป็นผู้สำเร็จราชการ เกาไทฮองไทเฮาทรงแต่งตั้งขุนนางฝ่ายอนุรักษ์นิยม เช่น ซือหม่า กวาง ให้ดำรงตำแหน่งอัครมหาเสนาบดี ซึ่งหยุดยั้งนโยบายใหม่ที่กำหนดโดยหวังอันฉือ ก่อนที่จะเสียชีวิตในปี ค.ศ. 1086 ขุนนางฝ่ายอนุรักษ์นิยมประสบความสำเร็จในการยกเลิกนโยบายการปฏิรูปบางส่วนp=155
จักรพรรดิเจ๋อจงไม่มีพระราชอำนาจ จนกระทั่งเกาไทฮองไทเฮาสวรรคตในปี ค.ศ. 1093 พระจักรพรรดิจึงสามารถฟื้นฟูการปฏิรูปของหวังอันฉือและลดอิทธิพลของซือหม่ากวางผู้ล่วงลับลงได้ เมื่อถึงเวลานั้น ทั้งขุนนางฝ่ายอนุรักษ์นิยมและขุนนางฝ่ายปฏิรูปต่างก็ทะเลาะกันในราชสำนักp=91

**พระบรมวงศานุวงศ์**
 พระราชบิดา:
** จักรพรรดิซ่งเสินจง - พระราชมารดา:
** จักรพรรดินีชินเฉิง

**อ้างอิง**

**การอ้างอิง**

**หนังสือ**
 cite book|title=ซ่งฉื่อ|editor=Toqto'a|editor-link=Toqto'a (Yuan dynasty)|year=1343|volume=17–18: Biography of Emperor Zhezong- isbn=978-0-521-24330-8- isbn=978-0-521-81248-1- isbn=0674021274
1100
เจ๋อจง
หมวดหมู่:ราชวงศ์ซ่งเหนือ
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
จักรพรรดิซ่งฮุ่ยจง

thumb
ซ่งฮุยจง (ค.ศ. 1100 - ค.ศ. 1126, พ.ศ. 1643- พ.ศ. 1669) เป็นจักรพรรดิองค์ที่ 8 แห่งราชวงศ์ซ่งเหนือ เป็นพระราชโอรสพระองค์ที่ 11 ของจักรพรรดิซ่งเสินจง พระองค์เสด็จขึ้นครองราชย์ในปี ค.ศ. 1100 เมื่อพระเชษฐาของพระองค์และจักรพรรดิองค์ก่อนคือจักรพรรดิซ่งเจ๋อจงสวรรคต เนื่องจากพระราชโอรสองค์เดียวของจักรพรรดิเจ๋อจงคือ เจ้า เหมา หรือ เจ้าชายเสียนหมิน สิ้นพระชนม์ก่อนเวลาอันควร

**อ้างอิง**
1135
หมวดหมู่:บุคคลที่เกิดในปี พ.ศ. 1625
ฮุ่ยจง
หมวดหมู่:ราชวงศ์ซ่งเหนือ
ซ
มดลูก

มดลูก (Uterus มาจากภาษาละติน uterus พหูพจน์ uteri) หรือ womb (m) เป็นอวัยวะในระบบสืบพันธุ์เพศหญิง ซึ่งพบมากในสัตว์เลี้ยงลูกด้วยนมเพศเมียรวมถึงมนุษย์ ซึ่งเป็นที่รองรับการเกิดเอ็มบริโอมนุษย์ และการเกิดทารกในครรภ์ตั้งแต่หนึ่งตัวขึ้นไป หรือมากกว่านั้น ตั้งแต่ระยะเอ็มบริโอจนถึงการคลอด มดลูกเป็นฮอร์โมนที่ตอบสนองอวัยวะเพศ ซึ่งมีต่อมในเยื่อบุของต่อมซึ่งหลั่งน้ำนมมดลูกเพื่อหล่อเลี้ยงตัวอ่อน

**รูปภาพเพิ่มเติม**

**ดูเพิ่ม**
 วัยหมดประจำเดือน

**อ้างอิง**

**แหล่งข้อมูลอื่น**
 02 – "กระดูกเชิงกรานหญิง: อวัยวะในกระดูกเชิงกรานหญิงและชายในแหล่งกำเนิด"-  บทความที่เว็บไซต์ Encyclopedia.com-  กายวิภาคศาสตร์ของมดลูก-  การตั้งครรภ์นอกมดลูก date=2021-04-10 
หมวดหมู่:อวัยวะ
หมวดหมู่:เชิงกราน
หมวดหมู่:สุขภาพสตรี
พระรังสีมุนีสัมพุทธเจ้า

พระรังสีมุนีสัมพุทธเจ้า มีปรากฏในเรื่อง อนาคตวงศ์ ว่า หลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้านานถึง 8 กัปป์ หลังจากนั้นเกิดแผ่นดินใหม่ ชื่อว่า มัณฑกัปป์ จะมีพระพุทธเจ้า 2 พระองค์บังเกิดขึ้น
#องค์แรก คือ พระนารทะสัมพุทธเจ้า
#องค์ถัดไป คือ พระรังสีมุนีสัมพุทธเจ้า ในสมัยพระสมณโคตมะพุทธเจ้า นี้ ท่านคือ โสณพราหมณ์
โดยพระองค์ได้บำเพ็ญบารมี 30 ทัศมาอย่างยิ่งยวด โดยมีปรมัตถบารมีหนึ่งคือ ในสมัยพระกัสสปะพุทธเจ้า  พระโพธิสัตว์ได้เกิดเป็นมาณพ ชื่อว่า มาฆมานพ อาชีพเป็นพ่อค้าทางเรือสำเภา
วันหนึ่ง นำของชิ้นหนึ่งไปขายได้กำไร 10 เท่าและนำเงินทองที่ได้มานั้นใส่เรือ แต่ประสบเหตุเรือล่ม ทรัพย์สินที่ได้มาจมหายทั้งหมด แต่ตัวเองสามารถเอาตัวรอดมาได้ ครั้นต่อมา ก็นำของชนิดเดิมไปขายอีกได้กำไร 10 เท่าอีก นำทรัพย์กลับมาบ้านได้ 7 วันก็เพลิงไหม้ บ้านและทรัพย์สินเสียหายจำนวนมาก ต่อมาก็นำสินค้าชนิดเดิมไปขายก็ได้กำไรมา 10 เท่าแต่ว่าพอนำทรัพย์กลับมาบ้านแล้ว กลับถูกโจรปล้นทรัพย์สินที่ได้มาทั้งหมด แต่ก็ยังไม่ละความพยายามนำของชิ้นเดิมไปขายอีก ก็ได้กำไร 10 เท่าอีกเช่นเดิม แต่คราวนี้พอนำเงินกลับมาบ้าน ก็ถูกเรียกเก็บทรัพย์สินทั้งหมดนั้นเข้าสู่ท้องพระคลัง
มาฆมาณพ เมื่อเสียทรัพย์ถึง 4 ครั้งก็ทะเลาะกับภรรยา  จนถึงขั้นต้องหย่าร้างกัน ได้ทรัพย์สินจากการแบ่งกับภรรยาเป็น ผ้าแดง 1 ผืน และทอง 1 แสน ออกจากบ้านเดินทางไปเรื่อย ๆ จนถึง เมืองโกสัมพี
ครั้งนั้น มีพระสาวก รูปหนึ่งของ พระกกุสันธะพุทธเจ้า  ออกจากญาณสมาบัติ ก็ตรวจดูสรรพสัตว์ ด้วยทิพยจักษุ  ก็พบ มาฆมาณพ เข้าข่ายญาณก็ทราบว่าอนาคตจะได้เป็นพระสัมมาสัมพุทธเจ้า ก็เหาะไปโปรดในทางที่มาณพกำลังเดินทางมา เมื่อมาณพเดินมาพบพระสาวกนี้ ก็เกิดเลื่อมใส จิตใจปลาบปลื้ม จึงได้ถวายทรัพย์สินทั้งหมดและอธิษฐานขอให้ได้เป็นพระพุทธเจ้าในอนาคต เมื่อพระสาวกได้รับของและกล่าวอนุโมทนาแล้ว ก็เหาะกลับไป ในที่ที่ถวายทานเกิดต้นกัลปพฤกษ์ 1 ต้น และมาณพนั้นก็ได้อาศัยต้นไม้นี้เลี้ยงชีพสืบมา
วันหนึ่งกษัตริย์เมืองโกสัมพี พร้อมทั้งเหล่าข้าราชบริพาร เสด็จผ่านมาเห็นมาณพอยู่ใต้ต้นกัลปพฤกษ์ ก็เกิดความสนใจเข้าไปทอดพระเนตร ก็ถูกเทวดา ที่ทำหน้าที่รักษาอยู่ไม่ให้เข้าไป พระองค์จึงทรงกริ้ว สั่งให้ทหารทำการเผา แต่ก็เกิดมีดอกบัวเกิดขึ้นมารองรับมาณพนั้น จึงสั่งให้ทหารจับมาณพ ไปโยนทิ้งลงน้ำ  ก็เกิดอัศจรรย์มีดอกบัวผุดขึ้นมารองรับ ทำให้มาณพนั้นไม่ได้รับอันตรายใด ๆ กษัตริย์จึงถามกับมาณพนั้นว่า ใครให้ต้นกัลปพฤกษ์มา มาณพจึงเล่าความจริงให้ฟัง แต่กษัตริย์ไม่เชื่อ รับสั่งให้มาณพนำพระสาวกรูปนั้นมายืนยัน มาณพจึงอธิษฐานถึงพระสาวกนั้น พระสาวกรูปนั้นทราบด้วยทิพยจักษุ ก็เหาะมาและบอกกล่าวถึงโทษของการประทุษร้ายมาณพนี้ จะทำให้บ้านเมืองจมลงในแผ่นดิน กษัตริย์ได้ฟังดังนั้นก็กลัว จึงขอโทษและยกให้มาณพเป็นน้องชายของพระองค์
พระรังสีมุนีสัมพุทธเจ้า มีพระวรกายสูง 60 ศอก มีพระชนมายุ 5 พันปี และมีพระพุทธรัศมีสีทอง สว่างทั้งกลางวันและกลางคืน

**อ้างอิง**
หมวดหมู่:พระพุทธเจ้า
จักรพรรดิสุยเหวิน

สมเด็จพระจักรพรรดิสุยเหวินตี้ (隋文帝) เป็นจักรพรรดิผู้ก่อตั้งราชวงศ์สุย ในฐานะชาวพุทธ พระองค์ส่งเสริมให้เผยแผ่พระพุทธศาสนาไปทั่วจักรวรรดิ
พระองค์ได้รับการยกย่องว่าสามารถรวมจีนให้เป็นหนึ่งเดียวได้อีกครั้งในปี ค.ศ. 589 ซึ่งถือเป็นการยุติการแบ่งแยกทางการเมืองที่ยาวนานเกือบสามศตวรรษ ซึ่งเริ่มต้นด้วยการแยกตัวของระบอบการปกครองเฉิงฮั่นและฮั่นจ้าวจากราชวงศ์จิ้นตะวันตกในปี ค.ศ. 304 ในรัชสมัยของพระองค์ยังทรงริเริ่มโครงการคลองใหญ่ ซึ่งเป็นโครงการโครงสร้างพื้นฐานขนาดใหญ่ที่ต่อมาจะช่วยอำนวยความสะดวกในการรวมตัวกันของจีนตอนเหนือและตอนใต้
หยางเจียนได้สืบทอดตำแหน่งสุยกงหลังจากบิดาของเขาถึงแก่กรรมในปี ค.ศ. 568 ในฐานะขุนนางแห่งราชวงศ์โจวเหนือ หยางเจียนรับราชการด้วยความโดดเด่นอย่างเห็นได้ชัดในรัชสมัยของจักรพรรดิโจวอู่และจักรพรรดิโจวเสวียน เขาทำหน้าที่เป็นผู้บัญชาการทหารและเข้าร่วมในสงครามในปี ค.ศ. 577 ที่นำไปสู่การพิชิตราชวงศ์ฉีเหนือ ชัยชนะครั้งนี้เป็นสัญลักษณ์ของการรวมจีนตอนเหนือเข้ามาอยู่ภายใต้การปกครองของราชวงศ์โจวเหนือ เมื่อจักรพรรดิโจวเสวียนสวรรคตในปี ค.ศ. 580 หยางในฐานะพระสัสสุระ (พ่อตา) ได้ยึดอำนาจเป็นผู้สำเร็จราชการแทนพระองค์ของจักรพรรดิโจวกงตี้ หลานชายของตน หลังจากเอาชนะแม่ทัพหยูฉี จิ่งได้แล้ว เขาก็ยึดบัลลังก์เป็นของตนเอง และก่อตั้งราชวงศ์สุย
พระองค์เป็นผู้ปกครองชาวฮั่นคนแรกที่มีอำนาจควบคุมจีนตอนเหนืออย่างสมบูรณ์หลังจากชาวเซียนเปย์พิชิตพื้นที่ตรงนี้จากราชวงศ์หลิวซ่ง

**อ้างอิง**
600
เหวิน
หมวดหมู่:พระมหากษัตริย์ผู้ทรงก่อตั้ง
หมวดหมู่:นักปฏิรูปชาวจีน
หมวดหมู่:ราชวงศ์สุย

ก่อนหน้า::หมวดหมู่:ราชวงศ์เหนือใต้ค.ศ. 420–581
ประวัติศาสตร์จีน:หมวดหมู่:ราชวงศ์สุยค.ศ. 581–618
ถัดไป::หมวดหมู่:ราชวงศ์ถังค.ศ. 618–907
ส
หมวดหมู่:ราชวงศ์จีน
สุย
จักรพรรดิสุยหยาง

สมเด็จพระจักรพรรดิสุยหยาง (p=Suí Yáng Dì; ค.ศ. 569 – 11 เมษายน ค.ศ. 618) ชื่อตัวว่า หยาง กวั่ง (楊廣) ชื่อเดิมว่า หยาง ยิง (英) และชื่อรองว่า อาหมัว (阿摩) เป็นจักรพรรดิพระองค์ที่ 2 แห่งราชวงศ์สุย (隋朝) ของจีนโบราณ และเป็นโอรสพระองค์ที่ 2 ของจักรพรรดิสุยเหวิน (隋文帝)
หยาง กวั่ง เดิมชื่อ หยาง ยิง แต่หยาง เจียน (楊堅) ผู้เป็นบิดา ซึ่งต่อมาคือจักรพรรดิสุยเหวิน ให้เปลี่ยนชื่อเป็น หยาง กวั่ง ตามคำพยากรณ์ที่ได้รับ เมื่อหยาง เจียน ตั้งราชวงศ์สุยใน ค.ศ. 581 และขึ้นเป็นจักรพรรดิสุยเหวินแล้ว ก็ตั้งหยาง กวั่ง เป็นเจ้า ฐานันดรศักดิ์ว่า จิ้นหวัง (晋王) ครั้น ค.ศ. 588 จักรพรรดิสุยเหวินให้หยาง กวั่ง นำทหารห้ากองไปตีราชวงศ์เฉิน (陳朝) ทางใต้เป็นผลสำเร็จ ทำให้หยาง กวั่ง เป็นที่ชื่นชมไปทั่ว ภายหลัง หยาง กวั่ง ทำเล่ห์กลใส่หยาง หย่ง (楊勇) ผู้เป็นพี่ชาย จนตนเองได้เป็นรัชทายาทใน ค.ศ. 600 ครั้นจักรพรรดิสุยเหวินสิ้นพระชนม์ใน ค.ศ. 604 เกิดร่ำลือกันว่า การสิ้นพระชนม์เป็นฝีมือของหยาง กวั่ง แต่ไร้หลักฐานยืนยัน กระนั้น หยาง กวั่ง ในฐานะรัชทายาท ก็ได้สืบราชสมบัติต่อจากจักรพรรดิสุยเหวินผู้เป็นบิดา
หยาง กวั่ง ครองราชย์ช่วง ค.ศ. 604–618 ระหว่างนั้น เขาจัดทำโครงการใหญ่หลายอย่าง ที่ลือชื่อที่สุดเห็นจะเป็นการขุดเจาะคลองสัญจรหลวง (大运河) รวมถึงการบูรณะกำแพงยาว (長城) ที่ทำให้แรงงานล้มตายราว 6 ล้านคน นอกจากนี้ เขายังจัดทัพไปโจมตีบ้านอื่นเมืองอื่นอย่างต่อเนื่อง หนึ่งในนั้น คือ การโจมตีอาณาจักรจามปาซึ่งปัจจุบันอยู่ในเวียดนามตอนกลางและตอนใต้ ทำให้ทแกล้วทหารราชวงศ์สุยหลายพันนายล้มตายลงเพราะมาลาเรีย อนึ่ง เขายังส่งทัพไปตีอาณาจักรโคกูรยอในเกาหลี ซึ่งพ่ายแพ้ยับเยิน ทั้งทำให้ท้องพระคลังแห้งเหือด เดือดร้อนทุกหย่อมหญ้า ชาวประชาลุกขึ้นต่อต้านราชวงศ์ ที่สุดแล้ว ขุนพลยฺหวี่เหวิน ฮฺว่าจี๋ (宇文化及) ยึดอำนาจสำเร็จ แล้วจับหยาง กวั่ง รัดคอตายในนครเจียงตู (江都) ซึ่งปัจจุบันอยู่ในหยางโจว (扬州) มณฑลเจียงซู (江苏)
แม้หยาง กวั่ง จะสร้างผลงานไว้มากมาย แต่นักประวัติศาสตร์แต่เดิมมามักถือว่า เขาเป็นหนึ่งในทรราชที่เลวร้ายที่สุดในหน้าประวัติศาสตร์ และเป็นเหตุผลที่ราชวงศ์สุยครองอำนาจได้ไม่นาน โดยมองว่า การปราชัยในศึกที่เกาหลี การบังคับเกณฑ์คนไปเป็นทหาร การขึ้นภาษีเพื่อนำเงินมาใช้ในสงคราม และความวุ่นวายในบ้านเมืองอันเป็นผลมาจากภาษีที่สูงลิ่วนั้น ทำให้สุดท้ายแล้วราชวงศ์อยู่ไม่ได้
หมวดหมู่:บุคคลที่เกิดในปี ค.ศ. 569
หมวดหมู่:บุคคลที่เสียชีวิตในปี ค.ศ. 618
หยาง
หมวดหมู่:กวีราชวงศ์สุย
หมวดหมู่:พระมหากษัตริย์จีนในคริสต์ศตวรรษที่ 7
หมวดหมู่:ชาวราชวงศ์สุยที่ถูกประหารชีวิต
หมวดหมู่:บุคคลที่ถูกประหารชีวิตด้วยการรัดคอ
หมวดหมู่:การประหารชีวิตในคริสต์ศตวรรษที่ 7
หมวดหมู่:จักรพรรดิจีนซึ่งถูกปลงพระชนม์
วัดพระธาตุดอยเขาควายแก้ว

พระธาตุดอยเขาควาย
ไฟล์:อุโบสถ วัดพระธาตุดอยเขาควาย (October 2021) - img 06.jpg|thumb|อุโบสถวัดพระธาตุดอยเขาควาย มุมขวาของภาพแลเห็นรูปปั้นแมงสี่หูห้าตา
วัดพระธาตุดอยเขาควายแก้ว เป็นวัดในจังหวัดเชียงราย ตั้งอยู่บนดอยแห่งหนึ่งบริเวณเส้นทางไปดงมะดะ บนยอดดอยเป็นจุดชมวิวทิวทัศน์รอบ ๆ ตัวเมืองของจังหวัดเชียงราย ซึ่งสวยงามและกลางวันและกลางคืน เป็นวัดที่เก่าแก่ ถูกสร้างขึ้นในสมัยพุทธกาลราว 1,000 กว่าปี มีตำนานเก่าแก่เรื่อง แมงสี่หูห้าตา และ ควายเผือกแก้วเขาแสง ในเจดีย์ได้บรรจุพระบรมสารีริกธาตุ อันเป็นข้อมือนิ้วก้อยข้างซ้ายของพระพุทธเจ้าและเขาของควายเผือกแก้วเขาแสงอีกด้วย
วัดพระธาตุดอยเขาควายยังเป็นที่รู้จักจากตำนานเกี่ยวกับแมงสี่หูห้าตา สัตว์ประหลาดในตำนาน

**ดูเพิ่ม**
 แมงสี่หูห้าตา

**แหล่งข้อมูลอื่น**
  วัดพระธาตุดอยเขาควายแก้ว จากเวปไซด์เชียงรายโฟกัส date=2009-05-30 -  ภาพวัดพระธาตุดอยเขาควายแก้ว จังหวัดเชียงราย ที่เก่าแก่ที่สุดfix-attempted=yes 
พระธาตุดอยเขาควายแก้ว
ดอยเขาควายแก้ว
คาซูโกะ ทากัตสึกาซะ

คาซูโกะ ทากัตสึกาซะ (Takatsukasa Kazuko; ประสูติ 30 กันยายน พ.ศ. 2472) พระนามเดิม เจ้าหญิงคาซูโกะ ทากะโนะมิยะ (Taka-no-miya Kazuko Naishinnō) เป็นพระราชธิดาในจักรพรรดิโชวะกับจักรพรรดินีโคจุง และเป็นพระเชษฐภคินีของจักรพรรดิอากิฮิโตะ พระองค์ลาออกจากฐานันดรศักดิ์เพื่อเสกสมรสกับโทชิมิจิ ทากัตสึกาซะ เมื่อ พ.ศ. 2493

**พระประวัติ**
คาซูโกะ มีพระยศเดิมว่าเจ้าหญิงคาซูโกะ ประสูติเมื่อวันที่ 30 กันยายน พ.ศ. 2472 ได้รับบรรดาศักดิ์เป็น ทากะโนะมิยะ (孝宮) เป็นพระราชธิดาในจักรพรรดิโชวะกับจักรพรรดินีโคจุง โดยเจ้าหญิงพระองค์น้อยนี้ถูกแยกจากพระชนกชนนี และได้รับการดูแลโดยนางในราชสำนักตามโบราณราชประเพณี ณ พระตำหนักในเขตมารูโนอูจิในโตเกียว พระองค์สำเร็จการศึกษาจากโรงเรียนกากูชูอิงในเดือนมีนาคม พ.ศ. 2491 และใช้เวลาหนึ่งปีเพื่อทรงศึกษาทักษะการเป็นเจ้าสาวกับซาบูโร ฮยากูตาเกะ อดีตเจ้าหน้าที่ในพระราชวัง
เจ้าหญิงคาซูโกะเสกสมรสเมื่อวันที่ 20 พฤษภาคม พ.ศ. 2493 กับโทชิมิจิ ทากัตสึกาซะ (鷹司 平通) บุตรชายคนโตของโนบูซูเกะ ทากัตสึกาซะ (鷹司 信輔) อดีตขุนนางและกูจิประจำศาลเจ้าเมจิ ถือเป็นการเสกสมรสระหว่างเจ้านายฝ่ายในกับชายสามัญชนครั้งแรก และเจ้าหญิงคาซูโกะต้องลาออกจากฐานันดรศักดิ์จากพระราชวงศ์ตามกฎมนเทียรบาลหลังสงครามโลกครั้งที่สอง ทั้งนี้ตระกูลทากัตสึกาซะของพระสวามีเป็นขุนนางประจำราชสำนักมาแต่โบราณหรือคูเงะ (公家) และคนในตระกูลเคยดำรงตำแหน่งเป็นคาโซกุมาก่อน จึงถือเป็นตระกูลที่เจ้านายฝ่ายในสามารถเสกสมรสเกี่ยวดองได้ โนบูซูเกะ ทากัตสึกาซะเป็นพระญาติชั้นที่หนึ่งของจักรพรรดินีเทเม เพราะฮิโรมิจิ ทากัตสึกาซะ (鷹司 煕通) ปู่ของเจ้าบ่าว เป็นพี่น้องกับมิจิตากะ คูโจ (九条 道孝) ทวดของเจ้าสาว แต่ทั้งสองไม่มีบุตรด้วยกัน จึงรับนาโอตาเกะ มัตสึไดระ ซึ่งเป็นญาติของทั้งคู่มาเลี้ยงเป็นบุตรบุญธรรม
โทชิมิจิ ทากัตสึกาซะ พระภัสดาถูกพบว่าเสียชีวิตเมื่อวันที่ 28 มกราคม พ.ศ. 2509 ด้วยพิษจากคาร์บอนมอนนอกไซด์ภายในห้องชุดของมิจิโกะ มาเอดะ อนุภรรยาซึ่งเป็นพนักงานต้อนรับหญิงในไนท์คลับย่านกินซะ คาดว่าเป็นการฆ่าตัวตาย เจ็ดเดือนหลังการเสียชีวิตของพระสวามี มีผู้บุกรุกบ้านของคาซูโกะกลางดึกและทำร้ายพระองค์ด้วยมีดจนมีพระอาการบาดเจ็บที่พระหัตถ์ทั้งสอง และต้องเข้ารับถวายการรักษาที่โรงพยาบาลเป็นระยะเวลาหนึ่งสัปดาห์ จักรพรรดิโชวะตกพระทัยมาก จึงมีพระราชกระแสรับสั่งให้คาซูโกะย้ายมาประทับภายในเขตพระราชฐานอากาซากะ ในเขตอากาซากะ โตเกียว หลังจากนั้นคาซูโกะจึงทำหน้าที่เป็นหัวหน้านักบวชหญิงประจำศาลเจ้าใหญ่อิเซะ ช่วง พ.ศ. 2517–2531 สืบต่อจากฟูซาโกะ คิตาชิรากาวะ พระปิตุจฉา
คาซูโกะ อดีตเจ้าหญิงพระราชธิดายังคงประทับในหมู่พระตำหนักอากาซากะจนกระทั่งสิ้นพระชนม์ด้วยพระหทัยพิการ เมื่อวันที่ 26 พฤษภาคม พ.ศ. 2532 สิริพระชันษา 59 ปี

**ลำดับสาแหรก**

**อ้างอิง**
 Takie Sugiyama Lebra, Above the Clouds: Status Culture of the Modern Japanese Nobility (Berkeley: University of California Press, 1992).- Bix, Herbert B (2001). Hirohito and the Making of Modern Japan. Harper Perennial. ISBN 0-06-093130-2.

**แหล่งข้อมูลอื่น**
  Deceased and former members of the Imperial family-  Time Magazine Feb 6 1950 on wedding date=2012-10-26 -  New York Times obituary
หมวดหมู่:อดีตเจ้าหญิงญี่ปุ่น
หมวดหมู่:มิยะแห่งญี่ปุ่น
หมวดหมู่:พระราชธิดาในจักรพรรดิญี่ปุ่น
หมวดหมู่:พระราชบุตรในจักรพรรดิโชวะ
ทากาโกะ ชิมาซุ

ทากาโกะ ชิมาซุ (Shimazu Takako, ประสูติ: 2 มีนาคม พ.ศ. 2482) หรือพระนามเดิม เจ้าหญิงทากาโกะ ซูงาโนมิยะ (Suga-no-miya Takako Naishinnō) เป็นพระราชธิดาพระองค์เล็กในจักรพรรดิโชวะกับจักรพรรดินีโคจุง และเป็นพระขนิษฐาในสมเด็จพระจักรพรรดิอากิฮิโตะ และเป็นพระปิตุลาในสมเด็จพระจักรพรรดินารูฮิโตะพระองค์ได้ลาออกจากฐานันดรศักดิ์เพื่อเสกสมรสกับฮิซานางะ ชิมาซุ

**พระประวัติ**
ทากาโกะ ชิมาซุ ประสูติเมื่อวันที่ 2 มีนาคม พ.ศ. 2482 ณ พระราชวังหลวงโตเกียว  เดิมเป็นพระบรมวงศานุวงศ์ญี่ปุ่น เป็นพระราชธิดาในจักรพรรดิโชวะกับจักรพรรดินีโคจุง พระองค์มีพระยศเดิมว่า เจ้าหญิงทากาโกะ ซูงาโนมิยะ (清宮貴子内親王) พระองค์ได้รับการเลี้ยงดูจากนางพระกำนัลเช่นเดียวกับพระเชษฐภคินีที่มารูโนอูจิ กรุงโตเกียว และสำเร็จการศึกษาจากโรงเรียนขุนนางกะกุชูอิง
พระองค์เสกสมรสกับฮิซานางะ ชิมาซุ บุตรชายของเคานต์ฮิซาโนริ ชิมาซุ โดยพระองค์ต้องลาออกจากฐานันดรศักดิ์ตามกฎมณเฑียรบาลของญี่ปุ่น ทั้งสองมีบุตรด้วยกันหนึ่งคนคือโยชิฮิซะ ชิมาซุ

**พงศาวลี**

**อ้างอิง**
Foreign Affairs Association of Japan, The Japan Year Book (Tokyo: Kenkyusha Press, 1939-40, 1941-42, 1944-45, 1945-46, 1947-48). 
*Takie Sugiyama Lebra, Above the Clouds: Status Culture of the Modern Japanese Nobility (Berkeley: University of California Press, 1992). 
*Ben-ami Shillony, Enigma of the Emperors: Sacred Subservience in Japanese History (Kent, U.K.: Global Oriental, 2006). 
*Bix, Herbert B (2001). Hirohito and the Making of Modern Japan. Harper Perennial. ISBN 0-06-093130-2.

**แหล่งข้อมูลอื่น**
 ทากาโกะ ชิมาซุ

ท
หมวดหมู่:พระราชธิดาในจักรพรรดิญี่ปุ่น
หมวดหมู่:พระราชบุตรในจักรพรรดิโชวะ
ออมนิเว็บ

ออมนิเว็บ (OmniWeb)  เป็นเว็บเบราว์เซอร์ที่สร้างโดยกลุ่มออมนิ สำหรับระบบปฏิบัติการแมคโอเอสเท็น ของ แอปเปิล โดยใช้ตัววาดหน้าเว็บแบบ KHTML
หมวดหมู่:ซอฟต์แวร์ในปี พ.ศ. 2538
หมวดหมู่:เว็บเบราว์เซอร์
บางจะเกร็ง (รายการโทรทัศน์)

บางจะเกร็ง เป็นรายการโทรทัศน์แนวตลกผลิตโดย บริษัท ลักษ์ 666 จำกัด และ บริษัท อควา เทเลวิชั่น จำกัด  โดยออกอากาศทุกวันจันทร์ เวลา 22.25 น. ถึง 23.20 น. ทางสถานีโทรทัศน์กองทัพบกช่อง 5 ออกอากาศครั้งแรกเมื่อวันที่ 5 มกราคม พ.ศ. 2552 และสิ้นสุดออกอากาศเมื่อวันที่ 28 ธันวาคม พ.ศ. 2552

**ผู้ดำเนินรายการ**
 วิลลี่ แมคอินทอช- เปิ้ล นาคร- เสนาหอย- โก๊ะตี๋ อารามบอย

**กติกา**
สำหรับรายการบางจะเกร็งนั้นจะให้แขกรับเชิญมาเล่นละครโดย 3 นักแสดงคือ เปิ้ล หอย และ โก๊ะตี๋ โดยที่แขกรับเชิญเกร็งหัวเราะโดยไม่เห็นฟัน ถ้าหัวเราะเห็นฟันหรือปิดปากตอนหัวเราะ คนแคระที่แต่งชุดเป็นเม่นทั้ง 3 หรือ 2 คน (ในกรณีที่คนแต่งชุดเม่นมาแสดงในละครของแต่ละตอน) แต่ในรายการจะเรียกว่าเจ้ายักษ์แห่งบางจะเกร็ง จะทำหน้าที่ตีแขกรับเชิญโดยอาวุธในการตีคือท่อแอร์และค้อนพลาสติกแต่บางครั้งจะตีผู้แสดงเองตามความสนุกของรายการ
ในวันที่ 5 มกราคม 2552 (เทปแรก) ถึงวันที่ 19 มกราคม 2552 จะไม่มีคนแคระที่แต่งชุดเป็นเม่น แต่จะแบ่งการวัดระดับความหัวเราะของแขกรับเชิญออกเป็น 5 ระดับ คือ ไม่ขำ (แขกรับเชิญไม่สามารถหัวเราะ) ขำน้อย (แขกรับเชิญหัวเราะโดยการแอบยิ้ม ไม่ให้กล้องเห็น และทำให้แขกรับเชิญเสียสมาธิในการเล่นละครเพียงเล็กน้อย ในระดับความตกใจเล็ก ๆ) ขำปานกลาง (แขกรับเชิญยิ้มและทำให้แขกรับเชิญเสียสมาธิในการเล่นละครในระดับน้อย) ขำมาก (แขกรับเชิญหัวเราะแต่สามารถสะกดอารมณ์หัวเราะได้และทำให้แขกรับเชิญเสียสมาธิในการเล่นละครในระดับปานกลาง) และ ขำที่สุด (แขกรับเชิญหลุดหัวเราะออกมา และไม่สามารถเล่นละครต่อไปได้)

**บทลงโทษ**
ภาพสัญลักษณ์รายการ บางจะเกร็ง แบบที่ 1 ในอดีต โดยปรากฏในช่วงเอาคืน (บทลงโทษสำหรับพิธีกร)
หลังจากละครจบไปแล้วนั้น พิธีกรจะให้แขกรับเชิญเลือกคนที่ลงโทษมาโดยบอกว่าใครทำตลกน้อยที่สุดและเลือกคนที่ทำตลกได้น้อยที่สุดโดยก่อนจะถูกลงโทษนั้นแขกรับเชิญจะให้เลือกแผ่นป้ายทั้ง 5 (ในเทปแรกมี 10 แผ่นป้าย) แผ่นป้ายซึ่งจะมีบทลงโทษต่าง ๆ โดยการลงโทษนั้นแขกรับเชิญจะเลือกการตัดสินว่าใครถูกลงโทษโดยเหลือแค่ 2 คน อย่างไรก็ตามตั้งแต่วันที่ 13 เมษายน พ.ศ. 2552 จะเป็นการตัดสินรูปแบบจับฉลากเช่นการเป่ายิ้งฉุบ, การหยิบไม้สั้น-ไม้ยาว และตั้งแต่วันที่ 4 พฤษภาคม 2552 จะเป็นการหมุนวงล้อซึ่งจะมีสองส่วนด้วยกันคือส่วนแรกรูปใบหน้าของผู้ที่ลงโทษทั้ง 2 และส่วนที่ 2 จะเป็นวงล้อสีเขียวและสีส้ม (ภายหลังถูกเปลี่ยนเป็นวงล้อรูปแบบการจับฉลากกินแบ่งและส่วนบนมีข้อความต่าง ๆ) ซึ่งจะมีข้อความที่อยู่ส่วนบนนั้นจะมีอยู่ 3 กรณีด้วยกันคือ- ดวงคุณดีมีทางรอด แต่ยังไม่ใช่วันนี้ (หมุนวงล้อได้หน้าใคร คนนั้นถูกลงโทษ)- ดวงคุณกำลังซวย แต่เพื่อนช่วยมารับแทน (หมุนวงล้อได้หน้าใคร อีกคนถูกลงโทษ)- ดวงคุณที่ว่าแย่ แต่ยังแพ้เป็นคนที่รอด (คนที่ถูกเลือกให้รอดในช่วงท้ายละครจะถูกลงโทษ)

**ดูเพิ่ม**
 สาระแน- ฮาจะเกร็ง

**อ้างอิง**
หมวดหมู่:รายการโทรทัศน์ในอดีต
หมวดหมู่:เกมโชว์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2552
หมวดหมู่:รายการโทรทัศน์ช่อง 5
แกรนด์เธฟต์ออโต IV

แกรนด์เธฟต์ออโต IV (Grand Theft Auto IV) เป็นวิดีโอเกมแนวแอ็กชันผจญภัยแบบอิสระ พัฒนาโดยบริษัทร็อกสตาร์นอร์ธ เป็นวิดีโอเกมตัวที่ 9 ของเกมซีรีส์แกรนด์เธฟต์ออโต และเป็นเกมตัวแรกในยุคที่ 4 ของเกมซีรีส์นี้ แกรนด์เธฟต์ออโต IV เป็นวิดีโอเกมที่พัฒนาต่อจาก แกรนด์เธฟต์ออโต: ซาน แอนเดรียส์ และจะพัฒนาต่อด้วย แกรนด์เธฟต์ออโต: ไชน่าทาวน์ วอร์ส แกรนด์เธฟต์ออโต IV วางจำหน่ายบนเครื่องเล่นเพลย์สเตชัน 3 และเอกซ์บอกซ์ 360 ในเขตโอเชียเนีย ยุโรป และอเมริกาเหนือเมื่อวันที่ 29 เมษายน 2008 และในญี่ปุ่นวันที่ 30 ตุลาคม ค.ศ. 2008   สำหรับเวอร์ชันของระบบปฏิบัติการวินโดวส์ได้วางจำหน่ายในอเมริกาเหนือวันที่ 2 ธันวาคม ค.ศ. 2008 และยุโรปวันที่ 3 ธันวาคม ปีเดียวกัน เกมเวอร์ชันเอพิโสดแพ็ค 2 เกมได้พัฒนาขึ้นในเอกซ์บอกซ์ 360 เกมตัวแรกใช้ชื่อว่า The Lost and Damned วางจำหน่ายในวันที่ 17 กุมภาพันธ์ ค.ศ. 2009
ฉากในเกมถูกออกแบบใหม่และตั้งชื่อเมืองเป็น ลิเบอร์ตีซิตี เป็นเมืองสมมุติที่เลียนแบบเมืองนิวยอร์กซิตีในยุคปัจจุบัน ตามมาด้วย นิโค เบลลิก ทหารผ่านศึกที่มาจากประเทศเซอร์เบีย เขามาสหรัฐอเมริกาเพื่อตามหาความฝันของอเมริกา แต่กลับต้องมาพัวพันกับปัญหาแก๊งนอกกฎหมาย อาชญากรรม และคอรัปชัน เช่นเดียวกับเกมอื่นในซีรีส์นี้ แกรนด์เธฟต์ออโต IV ประกอบด้วยรูปแบบเกมแนวขับรถและแนวยิงปืนมุมมองบุคคลที่สาม และคุณสมบัติระบบการเล่นแบบโลกเปิดที่ให้ผู้เล่นสามารถบังคับได้มากกว่าที่เคยเล่นในแกรนด์เธฟต์ออโตภาคต่าง ๆ ก่อนหน้านี้ แกรนด์เธฟต์ออโต IV เป็นเกมคอนโซลเกมแรกในซีรีส์ที่สามารถเล่นออนไลน์หลายคนได้ ซึ่งประกอบด้วยระบบการเล่นกว่า 15 โหมด
ด้านการค้าและคำวิจารณ์ แกรนด์เธฟต์ออโต IV ประสบความสำเร็จทำลายสถิติทางอุตสาหกรรมเกมด้วยการขายออกถึง 3.6 ล้านชุดในวันแรกที่วางจำหน่ายและมีรายได้รวมมากกว่า 500 ล้านดอลลาร์ในสัปดาห์แรก จากจำนวนหน่วยที่ขายได้ประมาณ 6 ล้านชุดทั่วโลก วันที่ 16 สิงหาคม ค.ศ. 2008 เกมนี้ขายได้มากกว่า 10 ล้านชุด แกรนด์เธฟต์ออโต IV ได้รับคำวิจารณ์ด้านบวกมากมาย จนกลายมาเป็นหนึ่งในเกมที่ได้รับความนิยมมากที่สุดเป็นเวลายาวนานในเว็บไซต์ MobyGames และ TopTenReviews

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:วิดีโอเกมโอเพนเวิลด์
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่มีฉากในสหรัฐ
หมวดหมู่:แกรนด์เธฟต์ออโต
หมวดหมู่:วิดีโอเกมที่ถูกเซ็นเซอร์
ความประมาทเลินเล่อ

ความประมาทเลินเล่อ (negligence) หมายถึง ความที่กระทำการใด ๆ โดยปราศจากความระมัดระวัง หรือโดยละเลยในสิ่งที่ควรกระทำ
ผู้กระทำการโดยประมาทเลินเล่ออย่างร้ายแรง (gross negligence) กฎหมายไม่อภัยให้เลย และจะเรียกร้องใด ๆ ก็มิได้ด้วย เช่น ผู้ได้รับความเสียหายจากการทำสัญญาซื้อขาย โดยที่ตอนทำสัญญานั้นไม่อ่านข้อความในหนังสือสัญญาให้ถี่ถ้วนก่อน เป็นต้น
ขุนสมาหารหิตะคดี (โป๊ โปรคุปต์) ผู้เขียนพจนานุกรมกฎหมายเล่มแรกของประเทศไทย ว่า
"ประมาท ตามธรรมดาหมายถึง กิริยาที่กระทำลงโดยมิได้ตั้งใจจะให้เกิดผลเช่นนั้น แต่ได้กระทำการอย่างใดซึ่งคนธรรมดาจะไม่กระทำ หรือละเว้นกระทำการอย่างใดซึ่งคนธรรมดาจะกระทำ จนเกิดผลอันเนื่องจากการกระทำนั้น
ผู้ใดกระทำลงโดยความประมาท อาจจะต้องรับผิดชอบในทางกฎหมายก็ได้ ไม่อาจต้องรับผิดชอบในทางกฎหมายก็ได้ เช่น ผู้ที่ขับรถโดยไม่ใช้ความระมัดระวังอย่างธรรมดา ขับรถไปทับคนเข้า ผู้ขับจะต้องรับผิดชอบ แต่ถ้าผู้ใดเดินหลับตาจะไปยังที่แห่งหนึ่ง แต่กลับเดินลงไปในคลอง ผู้นั้นไม่ต้องรับผิดชอบ เพราะฉะนั้น การประมาทที่จะใช้ได้ตามกฎหมายนั้น หมายถึง ผู้ใดมีหน้าที่ใช้ความระวังตามกฎหมาย ผู้นั้นไม่ใช้ความระวัง กลับกระทำผิดหน้าที่ กระทำให้ผู้อื่นต้องเสียหายอันเป็นผลโดยตรงหรือใกล้ชิดกับเหตุ โดยที่ผู้กระทำมิได้ตั้งใจจะให้เกิดผลเช่นนั้น..."
คำว่า "ประมาทเลินเล่อ" เป็นคำที่ใช้ในทางกฎหมายแพ่ง ส่วนทางอาญาจะใช้ว่า "ประมาท" เฉย ๆ

**อ้างอิง**
 ขุนสมาหารหิตะคดี (โป๊ โปรคุปต์). (2549). พจนานุกรมกฎหมาย. (พิมพ์ครั้งที่ 2). กรุงเทพฯ : วิญญูชน. หน้า 202-204. ISBN 9742883653.- ราชบัณฑิตยสถาน.
** (2544). พจนานุกรมศัพท์กฎหมายไทยฉบับราชบัณฑิตยสถาน. (พิมพ์ครั้งที่ 3). กรุงเทพฯ : อรุณการพิมพ์. หน้า 219.
** (2546). พจนานุกรมฉบับราชบัณฑิตยสถาน พ.ศ. 2542. ออนไลน์. เข้าถึงได้จาก: . (เข้าถึงเมื่อ: 11 มกราคม 2552).
** (ม.ป.ป.). ศัพท์บัญญัติราชบัณฑิตยสถาน. ออนไลน์. เข้าถึงได้จาก: . (เข้าถึงเมื่อ: 11 มกราคม 2552).
หมวดหมู่:คำศัพท์กฎหมาย
ลักซ์เร็นเดอร์

ลักซ์เร็นเดอร์ (LuxRender) เป็นซอฟต์แวร์เสรีสำหรับให้แสงและเงาแบบจำลองสามมิติแบบอันไบแอส โปรแกรมทำงานได้บน ไมโครซอฟท์ วินโดวส์, แมคโอเอส และ ลินุกซ์ โดยมีซอฟต์แวร์เสริมสำหรับช่วยส่งออกงานจาก เบลนเดอร์, XSI และ ออโตเดสก์ มายา
ลักซ์เร็นเดอร์เป็นซอฟต์แวร์ที่ใช้ในการเร็นเดอร์เท่านั้น ไม่รวมถึงการสร้างแบบจำลองสามมิติ ซึ่งต้องไปทำในซอฟต์แวร์เพื่องานกราฟิกส์สามมิติตัวอื่น ๆ ที่มีความสามารถในการสร้างแบบจำลอง

**คุณลักษณะ**
บางส่วนของคุณลักษณะ:- ผู้ใช้สามารถเลือกได้ระหว่างการเร็นเดอร์ภาพแบบไบแอสและอันไบแอส- ใช้ระบบสีแบบสเปกตรัม เพื่อรองรับค่าของแสงที่กว้างกว่า RGB- รองรับเทกซ์เจอร์ทั้งแบบที่เป็นภาพสำเร็จและแบบที่สร้างขึ้นด้วยขั้นตอนวิธี- รองรับดิสเพลซเมนต์แมปปิงและซับดิวิชันเซอร์เฟซ- สามารถให้คอมพิวเตอร์หลาย ๆ เครื่องร่วมกันเร็นเดอร์ผ่านเน็ตเวิร์ค- กล้องมีทั้งแบบ orthographic, perspective และ environment (ถ่ายรอบทิศ)- รองรับ HDR

**ดูเพิ่ม**
 ซอฟต์แวร์เพื่องานกราฟิกส์สามมิติ

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  บทความแนะนำ LuxRender บน cgindia.org date=2009-09-17 
หมวดหมู่:ซอฟต์แวร์กราฟิกส์สามมิติ
หมวดหมู่:บุคคลที่เกิดในคริสต์ทศวรรษ 1020

หมวดหมู่:คริสต์ทศวรรษ 1020
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1010

หมวดหมู่:คริสต์ทศวรรษ 1010
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1030

หมวดหมู่:คริสต์ทศวรรษ 1030
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1040

หมวดหมู่:คริสต์ทศวรรษ 1040
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1070

หมวดหมู่:คริสต์ทศวรรษ 1070
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1100

หมวดหมู่:คริสต์ทศวรรษ 1100
หมวดหมู่:บุคคลที่เกิดในคริสต์ศตวรรษที่ 12
รอบ พาร์โด

รอบ พาร์โด
รอบ พาร์โด (Rob Pardo) เป็นรองประธานฝ่ายบริหารออกแบบเกมของบริษัทบริซซาร์ดเอ็นเตอร์เทนเมนต์ เขายังเคยเป็นหัวหน้านักออกแบบเกมเวิลด์ออฟวอร์คราฟต์อีกด้วย ในปี ค.ศ. 2006  นิตยสารไทม์ได้รับเสนอชื่อให้เป็นผู้ที่มีอิทธิพลมากที่สุดหนึ่งในร้อยคนของโลก

**การงาน**
ในฐานะของรองประธานฝ่ายออกแบบเกม เขาได้ชื่อเสียงมาจากการสร้างเกมเหล่านี้:
หัวหน้านักออกแบบ- World of Warcraft: The Burning Crusade - เวิลด์ออฟวอร์คราฟต์ - วอร์คราฟต์ 3: บัลลังก์น้ำแข็ง - วอร์คราฟต์ 3: เรนออฟเคออส- StarCraft: Brood War 
นักออกแบบ- ไดอะโบล 2- วอร์คราฟต์ 2 Battle.net Edition- สตาร์คราฟต์
ผู้ผลิต- มอร์ทอลคอมแบทไตรภาค- Tempest X3 - Whiplash 

**อ้างอิง**

**แหล่งข้อมูลอื่น**
  การสัมภาษณ์โดย GameSpy
หมวดหมู่:บุคคลที่เกิดในคริสต์ทศวรรษ 1080

หมวดหมู่:คริสต์ทศวรรษ 1080
หมวดหมู่:บุคคลที่เกิดในคริสต์ศตวรรษที่ 11
หมวดหมู่:ผู้ถูกประหารชีวิตในอังกฤษ

หมวดหมู่:ผู้ถูกประหารชีวิตแบ่งตามประเทศที่ถูกประหาร
หมวดหมู่:ชาวอังกฤษ
หมวดหมู่:ประวัติศาสตร์อังกฤษ
บางจะเกร็ง

ตำบลบางจะเกร็ง เป็นชื่อตำบลในอำเภอเมือง จังหวัดสมุทรสงคราม  สามารถหมายถึง- บางจะเกร็ง (รายการโทรทัศน์) ออกทางทางช่อง 5 เมื่อ พ.ศ. 2552  และได้เปลี่ยนชื่อเป็น ฮาจะเกร็ง ในปี พ.ศ. 2553 พร้อมกับย้ายไปออกอากาศทางช่อง 9
วิลเลียม ลอด

วิลเลียม ลอด (William Laud) (7 ตุลาคม ค.ศ. 1573 - (10 มกราคม ค.ศ. 1645) เป็นอาร์ชบิชอปแห่งแคนเทอร์เบอรีระหว่างปี ค.ศ. 1633 ถึงปี ค.ศ. 1645 ผู้สนับสนุนนิกายแองกลิคันและเป็นปฏิปักษ์ต่อการเปลี่ยนแปลงของกลุ่มพิวริตัน วิลเลียม ลอดสนับสนุนนโยบายทางศาสนาของพระเจ้าชาลส์ที่ 1 ซึ่งในที่สุดก็เป็นผลทำให้ถูกประหารชีวิตระหว่างสงครามการเมืองอังกฤษที่หอคอยแห่งลอนดอน
วิลเลียม ลอด เกิดเมื่อวันที่ 7 ตุลาคม ค.ศ. 1573ที่เรดดิงในบาร์คเชอร์ ในครอบครัวที่ไม่มีฐานะทางสังคม บิดาของลอดเป็นพ่อค้าผ้า ได้รับการศึกษาที่โรงเรียนเรดดิงและวิทยาลัยเซนต์จอห์น (มหาวิทยาลัยออกซฟอร์ด ออกซฟอร์ด) วิลเลียม ลอดเข้าพิธีบัพติศมาที่โบสถ์เซนต์ลอเรนซ์ที่เรดดิง

**อ้างอิง**

**แหล่งข้อมูลอื่น**
 Royal Berkshire History: William Laud
หมวดหมู่:บุคคลที่เกิดในปี พ.ศ. 2116
หมวดหมู่:อาร์ชบิชอปแห่งแคนเทอร์เบอรี
หมวดหมู่:ผู้ถูกประหารชีวิตในอังกฤษ
หมวดหมู่:ผู้ถูกประหารชีวิตโดยการตัดศีรษะ
จอห์น เมลเลนแคมป์

จอห์น เมลเลนแคมป์ (John Mellencamp) หรือเป็นที่รู้จักอีกชื่อว่า จอห์น คูการ์ (John Cougar) และ จอห์น คูการ์ เมลเลนแคมป์ (John Cougar Mellencamp) เกิดเมื่อวันที่ 7 ตุลาคม พ.ศ. 1951 ในซีมัวร์ รัฐอินดีแอนา เป็นนักร้อง นักแต่งเพลงร็อก นักดนตรี ศิลปิน และมีผลงานแสดงบ้างเล็กน้อย เคยได้รับรางวัลแกรมมี่มาแล้ว
เมลเลนแคมป์ มีชื่ออยู่ใน ร็อกแอนด์โรลฮอลล์ออฟเฟม เมื่อวันที่ 10 มีนาคม ค.ศ. 2008 ดนตรีของเขาได้รับอิทธิพลจากบ็อบ ดีแลน, วูดี กัธรี และ เดอะโรลลิงสโตนส์

**อ้างอิง**

**แหล่งข้อมูลอื่น**
  JohnMellencamp.com
หมวดหมู่:นักร้องอเมริกัน
หมวดหมู่:บุคคลจากรัฐอินดีแอนา
โฌแซ็ฟ-หลุยส์ ลากร็องฌ์

โฌแซ็ฟ-หลุยส์ ลากร็องฌ์ (Joseph-Louis Lagrange; 25 มกราคม ค.ศ. 1736 - 10 เมษายน ค.ศ. 1813) หรือชื่อเดิมว่า จูเซปเป โลโดวีโก ลากรันจา (Giuseppe Lodovico Lagrangia) เป็นนักคณิตศาสตร์และนักดาราศาสตร์ชาวอิตาลี ผู้ใช้ชีวิตส่วนใหญ่ของเขาในปรัสเซียและฝรั่งเศส ได้สร้างผลงานสำคัญเกี่ยวกับการวิเคราะห์ทางคณิตศาสตร์ไว้มากมาย รวมถึงทฤษฎีจำนวน กลศาสตร์ดั้งเดิม และกลศาสตร์ท้องฟ้า ตามคำแนะนำของอ็อยเลอร์และดาล็องแบร์ ลากร็องฌ์ได้สืบทอดตำแหน่งของอ็อยเลอร์เมื่อปี ค.ศ. 1766 โดยได้เป็นผู้อำนวยการสาขาคณิตศาสตร์ที่สถาบันวิชาการวิทยาศาสตร์ปรัสเซีย ในกรุงเบอร์ลิน เขาอยู่ที่นี่นานถึง 20 ปี และได้สร้างผลงานต่าง ๆ ไว้เป็นจำนวนมาก รวมถึงได้รับรางวัลด้านวิทยาศาสตร์จากสถาบันวิทยาศาสตร์ฝรั่งเศสอีกหลายรางวัล

**ผลงานทางวิทยาศาสตร์**
ลากรองจ์เป็นหนึ่งในผู้คิดค้นแคลคูลัสของการผันแปร (Calculus of variations) และสมการอ็อยเลอร์-ลากรองจ์ (Euler-Lagrange Equation) นอกจากนี้เขายังขยายวิธีการพิจารณาระบบที่ถูกเงื่อนไขบางอย่างบังคับไว้ (Contrains) กลายเป็นวิธีการที่เรียกว่า ตัวคูณลากรองจ์ (Lagrange multipliers) ลากรองจ์คิดค้นวิธีการแก้สมการเชิงอนุพันธ์ที่รู้จักกันในวิธีการแปรผันของตัวแปรเสริม (Variation of parameters) และการประยุกต์แคลคูลัสเชิงอนุพันธ์ (Differential calculus) กับทฤษฎีความน่าจะเป็น(Theory of probabilities) รวมถึงการหาผลเฉลยของสมการต่างๆ เขาพิสูจน์ให้เห็นว่าทุกจำนวนธรรมชาติเป็นผลรวมของตัวเลขสี่ตัวที่ยกกำลังสอง (Sum of four squares) และ Theorie des fonctions analytiques ที่เขาคิดค้นยังเป็นทฤษฎีรากฐานสำหรับการศึกษา ทฤษฎีกรุป (group theory) และ anticipating Galois อีกด้วย
สำหรับแคลคูลัส ลากรองจ์ได้พัฒนาวิธีการใหม่สำหรับการประมาณช่วงของฟังก์ชันและอนุกรมเทย์เลอร์ เขาศึกษาปัญหาสามวัตถุ (three-body problem) สำหรับอธิบายความสัมพันธ์ของโลก ดวงอาทิตย์และดวงจันทร์ (1764) และศึกษาการเคลื่อนที่ของดาวบริวารของดาวพฤหัสบดี (1766) และในปี 1772 ยังค้นพบว่าการแก้ปัญหากรณีพิเศษเพื่อแก้ไขปัญหานี้ เป็นที่มาจุดดาวเทียม หรือจุดลากรองจ์ (Lagrangian points) แต่ที่สำคัญเขาเป็นที่รู้จักกันดีในเรื่องของกลศาสตร์ที่เขาสามารถเปลี่ยนกลศาสตร์นิวโตเนียน (Newtonian mechanics) เป็นสาขาของการวิเคราะห์กลศาสตร์ลากรองจ์ (Lagrangian mechanics) ที่รู้จักกันในปัจจุบันและถูกนำเสนอเป็น "หลักการ" (principles) อย่างง่ายของแคลคูลัสของการผันแปร (Calculus of variations)

**คุณประโยชน์ที่สร้างให้แก่วงการวิทยาศาสตร์**
ลากร็องฌ์เป็นหนึ่งในผู้ที่พัฒนาแคลคูลัสของการแปรผันขึ้น โดยเป็นการคิดต่อยอดจากสมการอ็อยเลอร์-ลากร็องฌ์

**แหล่งข้อมูลอื่น**
  A Biography of Joseph Louis Lagrange date=2011-01-09 -  Lagrange, Joseph Louis de: The Encyclopedia of Astrobiology, Astronomy and Space Flight-  The Lagrange Points
1813
หมวดหมู่:บุคคลที่เกิดในปี พ.ศ. 2279
หมวดหมู่:นักดาราศาสตร์ชาวฝรั่งเศส
หมวดหมู่:นักดาราศาสตร์ชาวอิตาลี
หมวดหมู่:บุคคลจากตูริน